# data[].attributes.body
Prije nekoliko godina, dok je moja majka još radila u lokalnoj pizzeriji u sklopu poznatog trgovačkog lanca, vlasnik je zahtjevao od svih zaposlenika da potroše 700 kuna od svoje plaće svaki mjesec u nekoj od njegovih trgovina.

Radnica (mamina kolegica) koja je odlučila progovoriti o tome u medijima je ubrzo dobila otkaz. Izjavila je da je vlasnik naplaćivao kazne od 200 do 300 kuna zaposlenicima za propuste u poslovanju za koje sami nisu bili odgovorni. Čistačice su morale prati njegov osobni automobil god on to zatražio bez da su dodatno plaćene, a iz uprave su stizala objašnjenja da im je to u opisu posla. Jedna čistačica (koja je željela ostati anonimna) potvrdila je da moraju to raditi i na hladnoći.

Vlasnikov sin putem maila naređujezaposlenicima da gotovinu podižu na bankomatima u sklopu poslovnica koji uzimaju naknadu, a oni koji to ne učine bivaju zabilježeni.

Nakon slavlja u salama za vjenčanja, svo preostalo meso završava u pekarskim proizvodima.

Sva svjedočanstva su anonimna jer svaki kontakt zaposenika s medijima gazda plaća otkazima.

# data[].attributes.body
Živimo u svijetu koji je jednostavno ne zamisliv bez korupcije. Stalno nekoga nečime potkupljujemo, a sve zarad vlastite koristi. Korupcija je postala naša svakodnevica i ne možemo funkcionirati bez nje. Bez nje ne funkcionira ni uprava, sudska vlast, gospodarstvo a u najvećoj mjeri zasigurno POLITIKA. Primjera same korupcije u svijetu i Hrvatskoj ima na pretek, pojavljuje se u raznim oblicima i na razne načine. No najvažnija je činjenica da je korupcija zakonom kažnjivo djelo, a o tome koliko se u Hrvatskoj zapravo kažnjava korupcija te osoban primjer iste reći će nam jedan anoniman građanin.

1. Susrećete li se često sa korupcijom?

Nažalost, moram priznati da da. Ona je postala dio svakodnevice bilo da se radio o obitelji, poslu ili nečem trećem, uvijek je u svemu prisutna.

2. Jeste li ikada počinili korupciju i možete li nam reći primjer?

Moram priznati da jesam. Prije 2 mjeseca majka mi je bila u staračkom domu. Kada sam ju odveo tamo, njegovateljicama sam poklonio bombonijeru, zahvalio sam im se što su u svoj starački dom primili moju majku i zamolio ih da se dobro brinu o njoj.

3. Jeste li znali da je korupcija u Republici Hrvatskoj zakonom kažnjivo djelo?

Znam da je no isto tako znam da nitko ne reagira na nju jer i sama policija koja kažnjava čini isto.

4. Što mislite, koliko se korupcija u Hrvatskoj općenito kažnjava?

Mislim da se uopće ne kažnjava i da je svakome dopušteno da čini korupciju i da bude korumpiran. To nije nitko rekao, ali kako same vlasti reagiraju na cijelu situaciju tako se čini.

5. Što kažete na korupciju u politici? Ima li je ondje najviše?

U politici ima korupcije itekako najviše. U svakom segmentu politike je prisutna i svaki političar se njome bave, ne postoji niti ijedan koji se njome ne bavi. Naravno, neke se uhvati sa „prstima u pekmezu“, a neki je vješto skrivaju.

Zahvaljujem se anonimnom građaninu što je pristao odgovoriti na moja pitanja. Nadam se da će u budućnosti biti manje prisutna korupcija, a hoće li se to ostvariti ovisi samo o nama samima i o zakonu.

# data[].attributes.body
U zajednici se o korupciji često izvještava kao o slaboj točki zemalja Zapadnog Balkana, a čini se da se s takvim stavom slažu i sami građani Hrvatske. Rezultati raznih anketa pokazuju da hrvatski građani na ljestvici najvažnijih problema s kojima je njihova država suočena, korupciju smještaju odmah iza nezaposlenosti i rada Vlade.
Korupcija se pojavljuje u različitim oblicima, a stvarna iskustva s njom opisao nam je jedan građanin. Opisao nam je svakodnevne, sitne primjere koji utječu na život običnih ljudi kroz njihove kontakte s javnom službom, pružateljima raznih usluga koje imaju važnu ulogu u suvremenom životu (npr. potreba za zdravstvenom uslugom, izdavanje putovnica/osobnih iskaznica i sl.)

Susrećete li se sa korupcijom?Ako da, koliko često?
S obzirom da je to, možemo reći, već normalna stvar u našoj državi naravno da se susrećem. I to vrlo često! Jednostavno je svuda oko nas: posao, obitelj, politika, društvo. Svakodnevno možemo čuti priče o njoj od nama bliskih ljudi, od društvenih mreža ili sami se naći u takvoj situaciji.

Spomenuli ste politiku, što mislite o korupciji u politici? Smatrate li da je ondje ima najviše?
Iskreno ne znam, da je ima dosta između naših političara, ima.A sad da li je ima tamo najviše ne znam. Sad je to svuda! No itekako mislim da je to sve krenulo od tamo. Već dugo je prisutna u svakom aspektu politike i svaki član nje se njom koristi. Neki budu manje pažljivi i manje tajnoviti pa ih se uhvati na djelu i dobiju neku malu kaznicu tek tako reda radi, a neki se izvuku i nastave tako dalje.

Kažete da je to svuda sada, da je neka svakodnevnica u našoj državi. Biste li priznali da ste ikada počinili korupciju ili sudjelovali u korupcijskom djelu?
Smatram da je 90% građanina to učinilo barem jednom, pa tako i ja sam. Nikada nije to bilo neko veće djelo, od velike važnosti. Većinom male svote novce da mi auto, tada neispravan, prođe na tehničkom pregledu, bombonijera ili neko fino alkoholno piće da prije dođem na red u bolnici, da se osoblje bolje ponaša prema meni za vrijeme moga boravka tamo ili jednostavno kao neki znak zahvalnosti.
Da sam imao većih problema s time i da mi te stvari nisu nosile veliku važnost, vjerojatno ne bih pao pod taj utjecaj i počinio tako djelo. No kada zagusti, nažalost, to Vam prvo pada na pamet, to Vam prvo pomaže.

Zahvaljujemo se na pažnji i iskrenosti našeg građanina! Sami vidimo i prepoznajemo da korupcija postaje nešto normalno i poželjno. Nadamo se da će se s godinama uspjeti iskorijeniti i prestati koristiti, no to sve ovisi o nama, našim zakonima i nadređenima.

# data[].attributes.body
1. Susrećete li se često s korupcijom?
Naravno! Korupcija je postala dio svakodnevnog života već ine ljudi, bez obzira bila ona vezana za obitelj, posao ili pak rodbinu.

2.Jeste li vi kada sudjelovali u korupciji, davali ili primali mito?
Priznat ću odmah da jesam. Kada mi je otac bio teško bolestan, otišla sam u bolnicu kod doktora i medicinskih sestara te im poklonila bombonijeru i još neke sitnice kao zahvalu za to što se brinu o mom ocu, te ih zamolila da paze na njega.

3. Znate li da je korupcija kažnjiva u RH?
Znam, ali nitko ne reagira na nju jer većina ljudi ju čini.

4. Što biste rekli na korupciju u politici?
Korupcija u politici je najviše prisutna, svaki političar ju čini. Neke političare se nekada uhvati u tome ali većinom ju vješto skrivaju.

# data[].attributes.body
Najzanimljiviji i najočitiji primjer korupcije bio mi je u priči daljnjeg člana obitelji koji je studirao matematiku u Zagrebu.
U vrijeme kolokvija i ispitastudenti su loše prolazili ili uopće nisu. Mnogi se nisu ni trudili učiti makar za prolaz, najviše zbog toga jer su znali da su njiim ovi roditelji bogati ili na utjecajnom položaju u državnim ustanovama pa su očekivali da će na osnovu toga proći ispitne rokove.
Profesoru su na razgovore znali doći roditelji takvih studenata i nudili mu razne ,,poklone“ samo kako bi snizio kriterije i pustio njihovo dijete da prođe na njegovom predmetu. Pričao je kako su mu znali nuditi najnovije mobitele, laptope, putovanja, pa čak i određenu svotu novca.
No, bio je na glasu kao prilično strog profesor koji je cijenio svoju profesiju i predmet koji predaje, pa je odbijao takve ponude i rušio studente koji nisu svojim znanjem zaslužili prolaz.

# data[].attributes.body
Svima nam je jasno kako korupcija upravlja i uništava današnji svijet. Kao mala uvijek sam mislila kako odrasli izmišljaju da doktori, policajci, političari ili sudbenici primaju mito, jer sam vjerovala da osobe koje vode nasu zemlju brinu o ljudima u njoj i tjeraju pravdu da ne učine takvu pohlepu. Naravno, bila sam u krivu.

Prije nekoliko mjeseci moja je baka doživjela nezgodu i slomila kuk. Uz muku i bol čitavo je vrijeme sama trpjela.  Dolaskom u bolnicu liječnik je brzim pogledom procijenio da će biti potrebna operacija i postavljanje umjetnog kuka. Svi zabrinuti za baku bili smo uz nju i pomagali joj.
Moji su roditelji su planirali platiti operaciju nakon što se obavi, no počelo se događati nešto veoma čudno. Svaki put kad bi bio dogovoreni termin za operaciju, liječnici bi to uspjeli nekako bahato odgoditi. Mama je shvatila da oni zapravo žele novac sada istog trena jer je u protivnom neće htjeti operirati. Nakon što je glavni specijalist primio novac, termin je ekspresno rezerviran, a zahvat je, hvala Bogu, uspješno završen.
Nisam mogla vjerovati da u tim ljudima nema ni trunke ljudskosti i samilosti za jadnu staru ženu koja im se u potpunosti predala. Žalosno da se ovakve stvari događaju sve više i više no pravimo se kao da su prešle u svakodnevnicu.

Nadam se da će jednoga dana korupcija nestati i da će ljudi postati manje pohlepni i htjeti samo ono materijalno. Ako nemamo ono duhovno u  nama mislim kako onda materijalno nema smisla.

# data[].attributes.body
Korupciju primjećujem u posljednjem slučaju koji je prošao jedan od mojih roditelja: prije zaposlenja imao je već stvorena čvrsta poznanstva. Na taj način naišao je na poslodavca koji ga je, prema preporuci drugih, zaposlio u odgovarajućoj struci.
Olako je govorio o poznaničkoj vezi pred obitelji, koju sam donekle podržavala jer prije toga bio nezaposlen i zarađivao od povremenih poslova. Slaže se da njegova okolina utječe na njegovu podložnost ovakvom tipu korupciji, no jamči da nikad ne bi išao dalje od nepotizma koji nije rijedak na ovom području. Zaključuje da je pametnije pokoriti se današnjim načinom zapošljivanja i snaći se na jedan ili drugi način, nego raditi na poboljšanju okoline.

U jednu ruku shvaćam korupciju kao nepravdu koju treba iskorijeniti, no u već nepravednim uvjetima u okolini teško je se odučiti od “normalnog” u “normalnije”.

# data[].attributes.body
Sestra je krajem prošle godine imala registraciju svog automobila, prije toga ide svima poznati tehnički pregled. Njezin automobil je imao par „nedostataka“, ali uz par stotina kuna svi ti „nedostatci“ nestaju. Nisam mogla vjerovati da je sestra dala novce, a kada mi je rekla da to svi rade bila sam u još većem šoku. Kako to da ljudi riskiraju posao radi par kuna, ali ne samo posao, nego u ovom slučaju opasnost na cesti?

# data[].attributes.body
Priča se odvija između osobe koja posluju u Upravi šuma, točnije procjenjuju koliko vrijede drva za izvoz.
Kupac je na prikolici imao 20 kubnih metara drva, ali tvrdi da se na prikolici nalazi upola manje.
Procjenjivač, vidjevši da to ne odgovara stvarnom stanju, zabravio izvoz drva iz šume. Kupac je zatim izvadio 200 kuna, dao ih procjenjivaču i rekao: "Evo, gospodine, počastite se pićem". Procjenjivač je prihvatio 200 kuna, rekao kupcu da je u pravu (tj. da se na prikolici stvarno nalazi 20 metara drva) i pustio kupca da izveze drva.

# data[].attributes.body
Otac mi je carinski službenik te se često susreće s pokušajima podmićivanja. Radi na graničnom prijelazu i pregledava kamione koji prevoze teret, zbog čega mu se često ponudi mito – vozač kamiona ponudit će ga u obliku novca ili nekakve materijalne stvari kako ga ne bi dodatno pregledao. Pristane li on na to, znači da je korumpiran te da šteti zakonu.

# data[].attributes.body
Baka obavezno pri posjeti liječniku ponese „znak pažnje“ koji je najčešće u obliku keksa, kave, vina i slično misleći kako će dobiti bolji savjet, bolje lijekove ili više pažnje od liječnika. Nenamjerno dovodi liječnika do korupcije misleći kako je njezin čin samo kultura i tradicija. Prihvati li liječnik poklon, on je korumpiran.

# data[].attributes.body
Korupcija je zloupotreba vlasti radi osobne ili skupne koristi s kojom se susrećemo osim na televiziji i vijestima i u svakodnevnim situacijama našeg života. Od malena smo naučili ušutkavati mlađe ukućane mitom, odnosno čokoladicom ili bombonom kako nas ne bi tužili roditeljima. Ta informacija se možda ticala cijele obitelji, bila je iznimno važna ili bi nas samo dovela u neugodnu situaciju. Zbog toga mi biramo vlastiti interes, a ne interes svojih ukućana.
Kako odrastamo to nam prelazi u naviku, primjerica podmititi nekoga da napravi naše kućanske poslove za koje smo mi bili zaduženi ili pak napisati našu domaću zadaću. Roditelji se ponekad znaju usprotiviti našim zahtjevima te im mi tada ponudimo neku vrstu protuusluge, spremni smo obaviti neki zadatak umjesto njih u zamjenu za stvar koju mi želimo. Smatram da ovo nisu ozbiljni oblici korupcije ali ponekad kada je osoba navikla na takav stil života te odrasta u takvoj okolini, najlakše rješenje koje ona pronalazi je mito i korupcija.

# data[].attributes.body
Pitao sam roditelje jesu li se osobno susreli s korupcijom; otac mi je potom ispričao što je sa svojim ocem doživio.
Dobro je poznato da se liječnicma ne ide „praznih ruku“. Još kao mladić teško se razbolio i ostao u bolnici. Stanje nije bilo bolje pa je moj djed - njegov otac - donio pune torbe „milošće“ (darova, kako se to tada nazivalo).
Doktor ga je pogledao i upitao „ A keš?“

Djed je rekao: „Može! Ali kad vidimo rezultate i dobijemo dodatne pretrage ako je potrebno!“

Otac je ubrzo prebačen u drugu bolnicu gdje se počeo oporavljati. Tko zna, da nije bilo korupcije i potkupljivanja možda nikad ne bi ni bio izliječen!

Iako danas postoje različite zakonski okviri, ona se nažalost i danas jako zastupljena u svim segmentima društva: prilikom zapošljavanje, liječenja, bilo kakve pomoći…. što je jako veliki problem današnje države i cjeloukupnog društva.

# data[].attributes.body
Kao primjer korupcije odabrala sam jednu situaciju u kojoj je bilo jasno vidljivo da se radi o utjecaju s visokog položaja, pogodovanju i vlastitim interesima umjesto o djelovanju prema zakonu.
Prošle je godine moja majka radila u gljivarniku i dogodila se situacija da su zbog povećanog posla radnici trebali ostati dulje od propisanog radnog vremena, tj. radili su prekovremeno. Međutim, to se nije odnosilo na sve radnike. Nekoliko osoba koje su u bliskom odnosu sa voditeljem smjene i svima nadležnima su pošteđene prekovremenog rada, dok su ostali radnici morale odraditi i njihov posao.
Na istom se poslu dogodila i prevara: moja je majka bolovala je od anemije zbog čega je bila na bolovanju, ali poslodavac joj je protuzakonito uručio otkaz. Naime, zakon nalaže da se osobama na bolovanju ne smije uručiti otkaz, no oni su smislili način: optužena je za širenje lažnih informacija o nepravilnosti firme što apsolutna laž. Ubrzo nakon otkaza na njezino mjesto je zaposlena kći glavnog voditelja smjene, iz čega se dalo zaključiti da je mamin otkaz samo bio izgovor pomoću kojeg su nadležni postavili svoje prioritete na njezino mjesto.

# data[].attributes.body
"Dana 19.01.2020. godine gospodin A je došao k gospodinu B da ga zamoli za pomoć pri zapošljavanju svog sina. Sin gospodina A nije imao previše bujan životopis i nije imao završeno fakultetsko obrazovanje, te samim time nije bio kvalificiran za posao u HŽ-u gdje je gospodin B planirao zaposliti ga. Početna plaća sina gospodina A bi bila 6.568,99 kuna, što poprilično veliko spram svojega obrazovanja. Nakon 5 mjeseci plaća bi se povećala za 500 kuna.
Očekivano i prema dogovoru, sin gospodina A je u rekordnom roku zaposlen (već 21.01.2020.).
Gospodin A je na u razdoblju od 1.2.2020. pa do 12.2.2020. godine slao gospodinu B domaću rakiju, kulen, čvarke i 20.000 eura kao “zahvalu” za dobro odrađen posao. Sin gospodina A idalje radi u HŽ-u i dan danas."

# data[].attributes.body
Imao sam priliku razgovarati sa osobom koja već duži niz godina radi u važnoj ustanovi u Vinkovcima. Ta osoba navodi kako je i sama žrtva otvorene korupcije, ucjene i trgovine utjecajem.
Neposredno prije objavljivanja natječaja za radno mjesto, direktor ustanove primio je poruku koja nalaže obavezno primanje točno određene osobe na radno mjesto. U slučaju nepoštivanja ove naredbe otvoreno se prijetilo otkazom te ostalim sankcijama. Zabrinuti direktor odluči primiti "preporučenu" osobu na posao....
Novi zaposlenik odbija surađivati sa ostalim suradnicima i odbija vršiti zadatke koji su neophodni za rad. Posljedica takvog ponašanja je vrlo neugodan boravak i rad

ostalih zaposlenika. Drsko i samodopadno ponašanje nove osobe ne može biti kažnjeno zbog straha ostalih zaposlenika od gubitka vlastitog položaja u firmi od strane “više sile” koja ju je i postavila na to mjesto.

Ukoliko ste se našli u mogućnosti za provođenje ovakvog oblika ponašanja, neka vam bude jasno da na taj način ugrožavate druge ljude oko sebe koji su možda

kvalificiraniji i obrazovaniji od vas te prikazujete ovu državu

kao marionetu vlastitih potreba.

# data[].attributes.body
"Jeste li ikad vidjeli neki oblik koripcije na poslu?
Da, ali ništa preozbiljno.

U kakvom obliku ste vidjeli korupciju?
Uglavnom je to kupovanje netraženih poklona kako bi se dobila bolja usluga.

Smatrate li da je to u redu?
Mislim da to nije neka velika stvar, to svi rade.

Mislite li da je kod nas normalizirano kupovati poklone ljudima koji pružaju uslugu i da je to dio kulture?
Jest, no ne mislim da to ljudi rade kako bi potkupili nekog već više kao zahvalu.

Jeste li Vi ikad dobili poklon na radnom mjestu?
Da, ali smatram da je to više bilo za zahvalit se.

Događa li se na Vašem radnom mjestu situacije gdje netko dobiva posao samo jer je blizak sa poslodavcem?
Naravno, to se često događa i to je postalo normalno."

Iz ovog razgovora može se vidjeti kako je nekim ljudima korupcija normalna pojava te se smatra djelom kulture. Ljude se treba više obrazovati i osvjestiti o korupciji i oblicima korupcije.

# data[].attributes.body
"Mama se prijavila radno mjesto gerontodomaćice u općinskom programu zapošljavanja. Umjesto nezaposlenih, načelnik je zasposlio one koje već imaju posao, a moja mama zbog toga sada mora raditi u Njemačkoj."

# data[].attributes.body
"Majka se prijavila za posao u dječjem vrtiću - kvalificirana, predala je sve papire. No, nije pozvana čak ni na razgovor jer je načelnik već predvidio to radno mjesto za člana svoje obitelji."

# data[].attributes.body
"Svoje prvo iskustvo imala sam u osnovnoj školi. Moja prijateljica iz razreda nije imala baš dobre ocjene, ni dovoljno bodova za upis u željenu srednju školu. Njeni roditelji su u razgovoru s razrednikom čudesno popravili njene ocjene i priskrbili joj dovoljno bodova za upis."

# data[].attributes.body
"Kao dugogodišnje dijete s dijabetesom, oduvijek sam prema zakonu imala pravo na sve potrepštine koje su mi bile potrebne (trakice za mjerenje glukoze iz krvi, senzori za kontinuirano praćenje glukoze, vata, alkohol, setovi za dijabetičku pumpu, rezervoari za dijabetičku pumpu, inzulin, uputnice za kontrolu u Zagrebu). Doktorica obiteljske medicine, kod koje su bili kartoni moje obitelji pa tako i mene, od početka je pravila probleme oko izdavanja recepata za stvari koje sam po zakonu imala.
Jednom prilikom moje je roditelje optužila da oni možda prodaju trakice za mjerenje glukoze, nakon trakica na hrvatsko tržište su došli i senzori za kontinuirano praćenje glukoze koji su redovno meni bili uskraćivani upravo zbog doktorice. Ta doktorica opće prakse pripada vladajućoj političkoj stranci, te se vrlo dobro zna da je osobama koje je ona poznavala i osobama koje su bile politički podobne davala sve što im je bilo potrebno bez ikakvih problema, dok je nama „običnim“ ljudima to uskraćivala. Ja sam svoj problem riješila prelaskom kod druge doktorice opće prakse, ali najstrašnije od svega je što ta osoba nikada neće odgovarati za stvari koje radi jer je ona politički podobna."